《和丹岩述志》
宋代·卫宗武

室罄囊空气不衰，朵颐宁肯舍灵龟。
多金未羡陶朱富，淅玉姑为杜老炊。
暖客情难到貂鼠，惠人智不及蒲葵。
春风可笑随流俗，不长桃枝长棘枝。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。